Na forumih so IR paneli označeni kot varčen sistem ogrevanja, najbolj primeren za prostore, ki jih ogrevamo le občasno. To so na primer vikendi ali sobe za goste, garažni prostori, počitniški apartmaji, ipd. Dobro pa se IR paneli obnesejo tudi kot ogrevalni sistem za prehodna obdobja v domovih, torej spomladi in jeseni. Nekateri uporabniki forumov so zelo naklonjeni uporabi panelov, drugi malo manj. Seveda pa so mnenja zelo različna, odvisna tudi od želje posameznika po tem, do kakšne temperature želi običajno ogreti svoj dom in poznavanja posameznega sistema ogrevanja.